Komission asetus (EY) N:o 460/2002, annettu 14 päivänä maaliskuuta 2002, luvan antamisesta Kiinan kansantasavallasta peräisin olevien tekstiili- ja vaatetustuotteiden määrällisten rajoitusten siirroille



Virallinen lehti nro L 073 , 15/03/2002 s. 0008 - 0009



Komission asetus (EY) N:o 460/2002, annettu 14 päivänä maaliskuuta 2002, luvan antamisesta Kiinan kansantasavallasta peräisin olevien tekstiili- ja vaatetustuotteiden määrällisten rajoitusten siirroille EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 27/2002(2), ja erityisesti sen 7 artiklan, sekä katsoo seuraavaa: (1) Euroopan yhteisön ja Kiinan kansantasavallan tekstiilituotteiden kauppaa koskevan sopimuksen, joka parafoitiin 9 päivänä joulukuuta 1988 ja hyväksyttiin neuvoston päätöksellä 90/647/ETY(3), sellaisena kuin se on viimeksi muutettuna ja laajennettuna kirjeenvaihtona tehdyllä sopimuksella, joka parafoitiin 19 päivänä toukokuuta 2000 ja hyväksyttiin neuvoston päätöksellä 2000/787/EY(4), 5 artiklassa ja Euroopan yhteisön ja Kiinan kansantasavallan kahdenvälisen MFA-sopimuksen soveltamisalaan kuulumattomien tekstiilituotteiden kauppaa koskevan sopimuksen, joka parafoitiin 19 päivänä tammikuuta 1995 ja hyväksyttiin neuvoston päätöksellä 95/155/EY(5), sellaisena kuin se on viimeksi muutettuna kirjeenvaihtona tehdyllä sopimuksella, joka parafoitiin 19 päivänä toukokuuta 2000 ja hyväksyttiin neuvoston päätöksellä 2000/787/EY, 8 artiklassa annetaan mahdollisuus tehdä siirtoja kiintiövuosien välillä. Kiinan kansantasavallan liityttyä Maailman kauppajärjestöön edellä mainitut joustoa koskevat säännökset annettiin Maailman kauppajärjestön tekstiilitarkkailuelimen tiedoksi. (2) Kiinan kansantasavalta on pyytänyt 24 päivänä tammikuuta 2002 lupaa tehdä siirtoja kiintiövuosien välillä ylimääräisten joustojen saavuttamiseksi ja erityisesti lupaa käyttää ennakolta vuoden 2002 määrällisen rajoituksen määriä vuonna 2001. (3) Kiinan kansantasavallan pyytämät siirrot kuuluvat Euroopan yhteisön ja Kiinan kansantasavallan tekstiilituotteiden kauppaa koskevan sopimuksen, joka parafoitiin 9 päivänä joulukuuta 1988, 5 artiklassa tarkoitettujen ja asetuksen (ETY) N:o 3030/93 liitteessä VIII säädettyjen joustavuussäännösten soveltamisalaan. (4) Tämän vuoksi on aiheellista suostua pyyntöön käytettävissä olevien määrien rajoissa. (5) On toivottavaa, että tämä asetus tulee voimaan sen julkaisemista seuraavana päivänä, jotta taloudelliset toimijat voisivat hyötyä siitä mahdollisimman nopeasti. (6) Tässä asetuksessa säädetyt toimenpiteet ovat tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Euroopan yhteisön ja Kiinan kansantasavallan sopimuksella vahvistetuille Kiinan kansantasavallasta peräisin olevien tekstiilituotteiden määrällisten rajoitusten siirroille annetaan lupa kiintiövuoden 2001 osalta tämän asetuksen liitteen mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä maaliskuuta 2002. Komission puolesta Pascal Lamy Komission jäsen (1) EYVL L 275, 8.11.1993, s. 1. (2) EYVL L 9, 11.1.2002, s. 1. (3) EYVL L 352, 15.12.1990, s. 1. (4) EYVL L 314, 14.12.2000, s. 13. (5) EYVL L 104, 6.5.1995, s. 1. LIITE >TAULUKON PAIKKA>